recursal/SuperWikiNEXT-32B huggingface dataset:
**Enaxon Siddiqova** (1954-yil 28-avgust, Oltiariq tumani, Fargʻona, Oʻzbekiston SSR, SSSR — 2023-yil 13-yanvar, Fargʻona, Oʻzbekiston) — Oʻzbekiston xalq shoiri.

Tarjimayi holi
--------------

Enaxon Siddiqova 1954-yili Fargʻona viloyati Oltiariq tumanida tugʻilgan. 1976-yilda Fargʻona davlat pedagogika institutining filologiya fakultetini tamomlagan. 1976—1996-yillar davomida Oltiariq va Fargʻona tumanlari maktablarida o‘zbek tili va adabiyoti fani oʻqituvchisi, maktab direktori, 1996-yil Oʻzbekiston XDP Fargʻona tumani ikkinchi kotibi, 1990—1997-yillar „Fargʻona haqiqati", „Ferganskaya pravda" gazetasi muxbiri, 1997—2001-yillar Fargʻona viloyati hokimligi xodimi, 2001—2023-yillari Oʻzbekiston Yozuvchilar uyushmasi Fargʻona viloyati boʻlimi rahbari, „Qalb sadosi" haftalik gazetasining bosh muharriri lavozimlarida ishlagan. 2013—2023-yillarda Enaxon Siddiqova Xalq deputatlari viloyat Kengashi deputati, 2015—2023-yillarda Oliy Majlis Senati aʼzosi boʻlgan.

### Vafoti

Enaxon Siddiqova 2023-yil 13-yanvarda 68 yoshida vafot etgan.

Ijodi
-----

Enaxon Siddiqova ijodiy faoliyati 1977-yildan boshlagan. Siddiqova „Sumanbar nasim", „Qorakoʻz turnalar", „Koʻngilim ufqlari", „Ishq ifori", „Sirli tun faryozdi", „Tibbiyot fidoyilari", „Xaloskorlik", „Qizoyimlarga kelinlik saboqlari", „Eʼzozli ayollar", „Soʻz ustidagi dunyo", „Ona haqida qoʻshiq", „Barxanlarda ungan gul" kabi kitoblar muallifidir.

Mukofotlari
-----------

Enaxon Siddiqova „Eng ulugʻ, eng aziz" tanlovining respublika bosqichida gʻoliblikka erishgan. 2004-yil „Doʻstlik", 2009-yil „El-yurt hurmati" ordeni, 2016-yil „Oʻzbekiston Respublikasi xalq shoiri" unvoni, 2018-yilda Farg‘ona davlat universitetining faxriy professori unvoni bilan mukofotlangan.

Manbalar
========

1. 1 2 3  „O‘zbekiston xalq shoiri Enaxon Siddiqova vafoti munosabati bilan hamdardlik" (14-yanvar 2023-yil). 17-yanvar 2023-yilda asl nusxadan arxivlandi. Qaraldi: 17-yanvar 2023-yil.
2. 1 2  „O‘zbekiston xalq shoiri, senator Enaxon Siddiqova vafot etdi" (14-yanvar 2023-yil). 17-yanvar 2023-yilda asl nusxadan arxivlandi. Qaraldi: 17-yanvar 2023-yil.
3. ↑  Jovliyev I, Yaxshiboyeva U, Arzikulova D, Hasanova L*. Oʼzbekiston ayollari*. Toshkent: Oʻzbekiston milliy ensiklopediyasi, 2019 — 224 bet. ISBN 978-9943-07-694-5.
4. ↑  „Oʻzbekiston xalq shoiri Enaxon Siddiqova vafot etdi" (13-yanvar 2023-yil). 13-yanvar 2023-yilda asl nusxadan arxivlandi. Qaraldi: 13-yanvar 2023-yil.
5. 1 2  „Enaxon Siddiqova (1954)". 26-fevral 2023-yilda asl nusxadan arxivlandi. Qaraldi: 17-sentabr 2022-yil.
6. ↑  „Shoira Enaxon Siddiqova 68 yoshida vafot etdi" (13-yanvar 2023-yil). 17-yanvar 2023-yilda asl nusxadan arxivlandi. Qaraldi: 17-yanvar 2023-yil.
**Madina Xasanovna Baratova** (tugʻ. 1986-yil 22-dekabr, Buxoro viloyati, Oʻzbekiston SSR, SSSR) — oʻzbek filologi va siyosatchisi, 2020-yildan buyon IV chaqiriq Oʻzbekiston Respublikasi Oliy Majlisi Qonunchilik palatasi deputati, Oʻzbekiston Liberal demokratik partiyasi aʼzosi, „Kamalak" bolalar tashkiloti raisi.

Biografiya
----------

Madina Xasanovna 1986-yil 22-dekabrda Buxoro viloyatida tugʻilgan. 2006-yilda Buxoro davlat universitetini filolog mutaxassisligi boʻyicha tugatgan.

2005-yilda oʻz faoliyatini Buxoro shahar Kengashi huzuridagi Yoshlarga ijtimoiy xizmat koʻrsatish markazining Chet tili klubi rahbari sifatida boshladi. 2008-yilda „Kamolot" ODM viloyat kengashi oʻquv muassasalarida yoshlar bilan ishlash boʻlimi boshligʻi etib tayinlandi. 2010-yilda etakchilarni oʻqitish markazining koordinatori boʻldi. 2014-yilda oʻquv-uslubiy markazning mintaqaviy koordinatori boʻldi. 2017-yilda Oʻzbekiston yoshlar ittifoqi Buxoro viloyat Kengashi raisi oʻrinbosari — „Kamalak".

2020-yil iyun oyidan boshlab Oʻzbekiston Respublikasi Oliy Majlisi Qonunchilik palatasi, shuningdek, Mehnat va ijtimoiy masalalar qoʻmitasining aʼzosi.

Mukofotlar
----------

2017-yilda Oʻzbekiston Prezidentining farmoni bilan "Doʻstlik" ordeni bilan mukofotlandi, shuningdek „Oʻzbekiston mustaqilligiga 20 yil" esdalik nishoni bilan taqdirlandi.

Manbalar
--------

1. ↑  „Депутаты". *parliament.gov.uz*. Qaraldi: 31-mart 2021-yil.
2. ↑  „Кандидаты" (ru). *elections.uz*. 26-aprel 2021-yilda asl nusxadan arxivlandi. Qaraldi: 31-mart 2021-yil.
3. ↑  „ 316-IV-сон 10.06.2020. О создании межпарламентской группы Олий Мажлиса Республики Узбекистан по сотрудничеству с Парламентом (Стортинг) Королевства Норвегия". *lex.uz*. Qaraldi: 31-mart 2021-yil.
4. ↑  *Sputnik Ўзбекистон.* „Шавкат Мирзиёев ёш авлод вакилларини мукофотлади" (uz). *Sputnik Ўзбекистон* (27 avgust). Qaraldi: 31-mart 2021-yil.

Havolalar
---------

* Baratova Telegramda
* Baratova Instagramda
**Begali Yoqubovich Kodirov** (tugʻ. 1973-yil 22-sentyabr, Oltinkoʻl tumani, Andijon viloyati, Oʻzbekiston SSR, SSSR) — oʻzbek siyosatchisi va agronomi, 2020-yildan buyon IV chaqiriq Oʻzbekiston Respublikasi Oliy Majlisi Qonunchilik palatasi deputati. OʻzLiDeP aʼzosi.

Biografiya
----------

Begali Yoqubovich 1973-yil 22-sentyabrda Andijon viloyati Oltinkoʻl viloyatida tugʻilgan. 1995-yilda Andijon qishloq xoʻjaligi institutini tamomlagan, agronom.

1995-yilda Oltinkoʻl tumanidagi „Mashal" fermer xoʻjaligiga ishchi sifatida ishga joylashdi. 1997-yildan 2006-yilgacha iqtisodiy biolab laboratoriyasining boshligʻi boʻlgan. Keyinchalik, 2007-2016-yillarda Latifjon eri fermer xoʻjaligi rahbari etib tayinlandi. Biroz vaqt oʻtgach, 2016-yilda Oʻzbekiston Fermerlari Kengashining Oltinkoʻl tuman boʻlimi raisi boʻldi. Keyinchalik, 2018-yildan boshlab Andijon viloyat fermerlari, dehqon xoʻjaliklari va uy xoʻjaliklari erlarining egalari viloyat kengashining raisi.

Mukofotlar
----------

2013-yilda Shuhrat medali bilan taqdirlangan.

Manbalar
--------

1. ↑  „Кандидаты" (ru). *elections.uz*. 14-aprel 2021-yilda asl nusxadan arxivlandi. Qaraldi: 31-mart 2021-yil.
2. ↑  „Депутаты". *parliament.gov.uz*. 26-aprel 2021-yilda asl nusxadan arxivlandi. Qaraldi: 26-aprel 2021-yil.
Gerbi
Joylashuvi
**Mariupol** (1948—89-yillarda *Jdanov*) — Ukrainaning Donesk viloyatidagi shahar, Azov dengizidagi port. Temir yoʻl stansiyasi. Aholisi — 504 ming kishi (1997). 2 metallsozlik kombinati (shu jumladan, „Azovstal"), mashinasozlik (ogʻir mashinasozlik, „Elektrobitpribor", kema taʼmirlash va boshqa zavodlar), kimyo va kokskimyo, oziq-ovqat sanoati mavjud. Metallurgiya instituti, teatr, oʻlkashunoslik, etnografiya muzeylari bor. Iqlimiy va balchiq bilan davolash kurortlari faoliyat koʻrsatadi. Mariupolga 1778-yilda asos solingan, 1779-yildan shahar huquqini olgan.

### Taniqli kishilar:

* Andrey Bednyakov - teleboshlovchi va aktyor. „Veryu ne veryu" va „Oryol i reshka" koʻrsatuv teleboshlovchisi.

|  |  |
| --- | --- |
|  | Vikiomborda ***Mariupol*** haqida turkum mavjud |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ashmatov Farxodbek Burxonjonovich**(1983-yil 24-aprel Andijon viloyati Shahrixon tumanida tavallud topgan,Oʻzbekiston SSR) — oʻzbek huquqshunosi va siyosatchisi. IV-chaqiriq Oʻzbekiston Respublikasi Oliy Majlisi Qonunchilik palatasi deputati etib saylangan. O‘zbekiston „Milliy tiklanish" demokratik partiyasi aʼzosi.

Biografiyasi
------------

Ashmatov Farxodbek Burxonjonovich 1983-yil 24-aprel Andijon viloyati Shahrixon tumanida tavallud topgan. Farxodbek Ashmatov Toshkent davlat yuridik institutini xuquqshunos mutaxassisligi boʻyicha oliy maʼlumotga ega boʻlgan holda tamomlagan.2020-yilda IV chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. Farxodbek Ashmatov Andijon viloyati 11-Boʻz tuman saylov okrugi deputati etib saylangan.„O‘zbekiston Respublikasi Oliy Majlisi Qonunchilik palatasining Reglamenti to‘g‘risida"gi O‘zbekiston Respublikasi Qonunining 341-moddasi va „O‘zbekiston Respublikasi Oliy Majlisi Senatining Reglamenti to‘g‘risida"gi O‘zbekiston Respublikasi Qonunining 331-moddasiga muvofiq O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror bilan Oʻzbekiston Respublikasi Oliy Majlis Qonunchilik palatasining Mudofaa va xavfsizlik qo‘mitasi aʼzosi.O‘zbekiston Milliy tiklanish demokratik partiyasining fraksiyasi aʼzosi.

Manbalar
--------

1. ↑  „АШМАТОВ ФАРХОДБЕК БУРХОНЖОНОВИЧ". Qaraldi: 26-iyun 2023-yil.
**Lan** (Cervus dama) — bugʻular urugʻiga mansub juft tuyokli hayvon. Erkagi shoxining uchi kuraksimon kengaygan, eng katta shoxining ogʻirligi 5 kg cha keladi. Urgʻochisi shoxsiz. Erkagining boʻyi 130 sm cha, balandligi yagʻridan 85—90 sm, ogʻirligi 40–90 kg. Rangi yozda oq hollar aralash toʻq sariq-chipor, qishda toʻq kulrang. Iyun—iyulda 1—2 ta xoldor bola tugʻadi. Boʻgʻozlik davri 7,5—8 oy. L. shoxini may oyida tashlaydi, sentabrgacha yangisi oʻsib chikali. Vatani — Oʻrta dengiz boʻyi mamlakatlari va Kichik Osiyo, Gʻarbiy Ukrainada va Boltiqboʻyi respublikalaridagi qoʻrikxona va parklarda koʻpaytirilmoqda. L. oʻt va butalar bilan oziqlanadi. Goʻshti isteʼmol qilinadi. Hozir yovvoyi L. kamayib ketganligi sababli muhofaza qilinadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Yozuvchi** yoki **nosir,** adabiyotning nasr (proza) janrida asarlar yozuvchi shaxsdir. Yozuvchi romanist, qissachi, hikoyachi, ertakchi, esseist boʻlishi mumkin.

Bundan tashqari, matn muallifining yozuvchilar toifasiga mansubligi mezoni sifatida uning asarlaridan olgan daromadlari ham qo‘llanilishi mumkin: zamonaviy davrda – gonorar, grant shaklida, oldingi davrlarda – vakillarning moddiy mukofotlari. Imtiyozli sinflar, u yoki bu tarzda san'atni qo'llab-quvvatlashdan manfaatdor hisoblanadi. 

Yozuvchini bu maqomda ijtimoiylashtirishning yana bir shakli yozuvchilar jamoatchiligi, adabiyotshunoslar tomonidan tan olinishi va boshqa adabiy sharhlardir. Bunday ekspert baholash institutsional shakllarda, masalan, professional yozuvchilar uyushmalarini (birlashmalarini) yaratish shaklida bo'lishi mumkin.

Mashhur yozuvchilar
-------------------

* Lev Tolstoy
* Fyodor Dostoyevskiy
* Charles Dickens
* James Joyce
* Miguel de Cervantes
* Albert Camus
* Said Ahmad
* Abdulla Qahhor

|  |  |
| --- | --- |
| Stub ikona | *Bu boʻlim chaladir. Siz uni boyitib, Vikipediyaga yordam berishingiz mumkin.** k
* m
* t
 |

Shuningdek
----------

|  |  |
| --- | --- |
|  | Vikiomborda ***Yozuvchi*** haqida turkum mavjud |

* Shoir
* Dramaturg
* Adabiyot
* Adabiyotshunoslik
* Kitob

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Akramov Abdumalik Abdumutalovich**(1975-yil 26-noyabrda Namangan viloyati chust tumanida tavallud topgan, Namangan SSR) — Oʻzbek oʻqituvchisi va davlat arbobi.2020-yildan IV-chaqiriq Oliy Majlis Qonunchilik palatasi deputati etib saylangan.

Biografiyasi
------------

Akramov Abdumalik Abdumutalovich 1975-yil 26-noyabrda Namangan viloyati Chust tumanida tavallud topgan. Toshkent davlat pedagogika institutini o‘qituvchilik ixtisosligi bo‘yicha oliy maʼlumotga ega boʻlgan holda tamomlagan.Abdumalik Akramov pedagogika fanlari doktori.
2020-yildan buyon IV-chaqiriq Oliy Majlis Qonunchilik palatasi deputati etib saylangan. Abdumalik Akramov Namangan viloyati 47-Pop tumani saylov okrugi deputati etib saylangan. O‘zbekiston „Milliy tiklanish" demokratik partiyasi fraksiyasi aʼzosi. Abdumalik Akramov O‘zbekiston Respublikasi fan taʼlim, madaniyat va sport masalalari qo‘mitasi aʼzosi.1999-yildan Toshkent davlat pedagogika universiteti,
tarix va huquqshunoslik o‘qituvchisi.

Manbalar
--------

1. ↑   (ru) *Список депутатов законодательной палаты Олий Мажлиса Узбекистана (2020—2025)* (Википедия nashri). 2023-06-26. .
2. ↑  „Депутаты". *parliament.gov.uz*. 19-may 2021-yilda asl nusxadan arxivlandi. Qaraldi: 26-iyun 2023-yil.
3. ↑  „Олий Мажлис Қонунчилик палатаси" (uz). *elections.uz*. 19-may 2021-yilda asl nusxadan arxivlandi. Qaraldi: 26-iyun 2023-yil.
Andoza:Infobox Greek Dimos
**Lamiya** (grekcha: *Λαμία* , *Lamia*, pronounced [laˈmi.a]) — Gretsiya markazidagi shahar. Shahar antik davrga borib taqaladi va bugungi kunda Ftiotis mintaqaviy birligi va Markaziy Gretsiya mintaqasining (beshta mintaqaviy birlikdan iborat) poytaxti hisoblanadi. 2011 yilgi aholini roʻyxatga olish maʼlumotlariga koʻra, Lamiya munitsipalitetida 75,315 aholi istiqomat qiladi, Lamianing oʻzi esa 52,006 aholidan iborat. Shahar Othrys togʻining etagida, Spercheios daryosi yaqinida joylashgan. U unumdor qishloq va chorvachilik hududining qishloq xoʻjaligi markazi boʻlib xizmat qilishi oaniqlangan.

Tarix
-----

 Shahar arxeologiya muzeyidagi eksponatlar
 Lamiya otkritkasi, 1917 yil.
 Elefterias maydoni
Arxeologik qazishmalar shuni koʻrsatdiki, Lamiya oʻrni kamida bronza davridan (miloddan avvalgi 3-ming yillik) yashab kelgani malum. 

Antik davrda shahar oʻzining strategik joylashuvi tufayli muhim rol oʻynagan, Termopil tepaligidagi tor qirgʻoq tekisligini nazorat qilib, janubiy Gretsiyani Fesaliya va Bolqonning qolgan qismi bilan bogʻlagan. Shaharda polis (shahar-davlat) tashkil topdi.  Shunday qilib, shahar miloddan avvalgi 5-asrda mustahkamlangan va miloddan avvalgi 2-asr boshlarida Rim istilosiga qadar makedoniyaliklar, saloniyaliklar va etoliyaliklar bilan bahslashgan.  Miloddan avvalgi 323 yilda Aleksandr Makedonskiy vafotidan keyin afinaliklar va boshqa yunonlar Makedoniya hukmronligiga qarshi isyon koʻtardilar. Makedoniya regenti Antipatros shaharning katta devorlari orqasida panoh topdi (Lamian urushi, miloddan – 323-322 yillar). Urush afina generali Leosfenning oʻlimi va 20 000 kishilik Makedoniya armiyasining kelishi bilan yakunlandi. Keyinchalik Lamiya gullab-yashnadi, ayniqsa miloddan avvalgi 3-asrda Aetol gegemoniyasi ostida, bu miloddan avvalgi 190 yilda Manius Acilius Glabrio shaharni talon-toroj qilish bilan tugagan

Manbalar
--------

1. 1 2  **{{Veb manbasi}} andozasidan foydalanishda `sarlavha=` parametrini belgilashingiz kerak.** „{{{title}}}" (el). *ODYSSEUS Portal*.  Hellenic Ministry of Culture. 29-avgust 2012-yilda asl nusxadan arxivlandi. Qaraldi: 26-iyul 2012-yil.
2. ↑  Mogens Herman Hansen & Thomas Heine Nielsen „Thessaly and Adjacent Regions",*. An inventory of archaic and classical poleis*. New York: Oxford University Press, 2004 — 712–713 bet. ISBN 0-19-814099-1.

Havolalar
---------
**Javlonbek Xasanovich Ergashev** (tugʻ. 1989-yil 21-mart, Izboskan tumani, Andijon viloyatiIzboskan tumani, Oʻzbekiston SSR) — oʻzbek muhandisi, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi .

Biografiya
----------

1989-yil 21-martda Oʻzbekiston Respublikasi Andijon viloyati Izboskan tumanida tugʻilgan. 2011-yilda Andijon qishloq xoʻjaligi institutini tugatgan.

Mehnat faoliyatini 2010-yilda Izboskan tumanidagi „Moigir yulduzi" fermer xoʻjaligida ishchi sifatida, 2010-2012-yillarda boshlagan. Boshlangʻich partiya tashkilotlari bilan ishlash boʻlimi maslahatchisi, Izboskan viloyati OʻzLiDeP Kengashi raisining birinchi oʻrinbosari vazifasini bajaruvchi — apparat rahbari, 2012-2014-yillarda — „Eksport-import milliy sugʻurta kompaniyasi" Andijon viloyati filialining katta anderrayteri „Oʻzbekinvest", 2014-2015-yillarda "Oʻzagrosugʻurta "aksiyadorlik kompaniyasi Izboskan mintaqaviy filialining boshqaruvchi menejeri.

2016-yildan buyon „Oʻzbekinvest" eksport-import milliy sugʻurta kompaniyasining Andijon viloyati filiali direktori

2020-yilda u Andijon viloyatining 16-sonli Paxtaobod saylov okrugidan IV chaqiriq Oliy Majlisi Qonunchilik palatasi. Qonunchilik palatasining Byudjet va iqtisodiy islohotlar qoʻmitasi aʼzosi.

Manbalar
--------

1. ↑  „Депутаты". *parliament.gov.uz*. 26-aprel 2021-yilda asl nusxadan arxivlandi. Qaraldi: 26-aprel 2021-yil.
2. ↑  „ЭРГАШЕВ Жавлонбек Хасанович | TsentrAziya". *centrasia.org*. Qaraldi: 26-aprel 2021-yil.
3. ↑  „Кандидаты" (ru). *elections.uz*. 26-aprel 2021-yilda asl nusxadan arxivlandi. Qaraldi: 26-aprel 2021-yil.
**Mehtar Qosim koʻprigi** — 16-asrning 2-yarmiga oid gidrotexnika inshooti — gʻisht koʻprik; 19-asr oxiri — 20-asr boshlarida vayron boʻlgan. Qoldiqlari Buxorodan 22 km shim.sharqda, Buxoro—Gʻijduvon—Samarqand yoʻli orqasida (Qavola va Chorbogʻ qishlokdari oraligʻida Qorakoʻldaryoning eski oʻzani tubida) saqlanib qolgan. Bunday qad. suv inshootlari manbalarda „Qantara", „Sari pul", „Puli sangin", „Tosh koʻprik", „Gʻisht koʻprik", „Taxta pul", „Pul sirot" nomlari ostida tilga olinadi. Bu tarixiy inshoot Buxoro aholisi oʻrtasida Sari puli Mehtar Qosim nomi bilan mashhur boʻlgan. Nomlanishicha, dare ustida bino qilingan bu koʻprik Buxoro amirligi zakotchisi Mehtar Qosim mablagʻiga qurilgan. 18-asr muallifi Mirza Badiʼ devonning yozishicha, bu inshoot 11 ravoqli boʻlgan. 1962-yil akad. Ya. Gʻulomov boshliq Mohondaryo arxeologik ekspeditsiyasi tomonidan uning 2 ravogʻi poydevorlarining qoldiqlari Qorakoʻl daryo oʻzani tubidan topib tekshirilgan. Ravoq poydevorlari oraligʻi 6 m, ravoq poydevori har birining eni 3 m, uz. esa 8 m ga teng boʻlib, suvga chidamli qurilish qorishmasi — qir bilan toʻrtburchak shaklida pishiq gʻishtlardan ishlangan. Qurilish qorishmasi ohak, pista koʻmir va ganch aralashmasidan tayyorlangan. 26—26\*27—27— 5 sm hajmdagi pishiq gʻishtlarning mu-stahkamligi oʻrtacha 150 kg/sm² ni tashkil etadi. Saqdanib qolgan qismlarining oʻlchamlariga qarab hisoblaganda, koʻprikning uz. 120 m, eni 6 m boʻlgan. Bu inshootdan oʻz davrida aholi va transportlar qatnovi bilan bir qatorda Zarafshon daryosi oqimini oʻlchash va uni dehqonchilik tumanlariaro taqsimlashda ham foydalanilgan. Mirza Badiʼ devonning „Majmaʼ ul-arqom" asarida koʻrsatilishicha, Zarafshon oqimining 11 ravoqqa teng suvi sugʻorish mavsumida Buxoro miroblari tomonidan M.Mehtar qosim koʻprigidan oʻtkazilib, Romitan, Jondor va Qorakoʻl tumanlariga taqsimlanib berilgan.

Adabiyot
--------

* Mirza Badi’divan, Madjmaʼ al arkam („Predpisaniya fiska") (Priyomi dokumentatsii v Buhare XVIII v.), Faksimile rukopisi [Vvedeniye, perevod, primechaniye, prilojeniye A. B. Vildanovoy], M. 1981;Muhammadjonov A. Oʻzbekistonning qadimgi gidrotexnika inshootlari, T. 1997.

Abdulahad Muhammadjonov.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Komiljon Ernazarov Yo'ldoshalievich** (tug'. 1984-yil 20-fevral, Sirdaryo viloyati, Sirdaryo tumani) - o'zbek siyosatchisi. O'zbekiston Respublikasi Oliy Majlisi Qonunchilik palatasi deputati.

Biografiyasi
------------

Komiljon Ernazarov 1984-yil 20-fevralda Sirdaryo viloyati Sirdaryo viloyatida tug'ilgan. 2004-yilda Toshkent moliya institutini sug'urtalovchi mutaxassisligi bo'yicha, 2010-yilda O'zbekiston Respublikasi Prezidenti huzuridagi Davlat va jamiyat qurilishi akademiyasini tamomlagan. Mehnat faoliyatini 2005-yilda Sirdaryo viloyati moliya boshqarmasining etakchi mutaxassisi sifatida boshlagan.

2005-2007-yillarda - etakchi iqtisodchi, ijtimoiy sohani moliyalashtirish va aholini ijtimoiy himoya qilish bo'limi boshlig'i, byudjet inspektsiyasi boshlig'i.

2008-2010-yillarda - Guliston shahar G'aznachiligi bo'limi boshlig'i.

2010-2012-yillarda - Moliya bo'limi boshlig'ining o'rinbosari - Xalq ta'limi muassasalarini moliyalashtirish bo'limi boshlig'i.

2012—2013-yillarda - Monopoliyadan chiqarish va raqobatni rivojlantirish boshqarmasi boshlig'i.

2013-2014-yillarda - Xususiylashtirish, monopoliyadan chiqarish va raqobatni rivojlantirish davlat qo'mitasining Sirdaryo viloyati boshqarmasi boshlig'i.

2014-2015-yillarda - Sirdaryo viloyati iqtisodiyotining bosh boshqarmasi boshlig'i.

2018-2020-yillarda - O'zbekiston Respublikasi Oliy Majlisi Qonunchilik palatasi Fuqarolarning sog'lig'ini muhofaza qilish qo'mitasi a'zosi.

2020-yildan buyon Byudjet va iqtisodiy islohotlar qo'mitasi a'zosi.

Manbalar
--------

1. 1 2  „arxiv nusxasi". 30-aprel 2021-yilda asl nusxadan arxivlandi. Qaraldi: 30-aprel 2021-yil.
2. 1 2 3
3. ↑
**Xudayberdiev Zafar Raximovich**(1968-yil 6-oktyabrda Namangan viloyati Norin tumanida tavallud topgan, Oʻzbekiston SSR) — O‘zbekistonlik iqtisodchi va siyosatchi, iqtisod fanlari nomzodi boʻyicha dotsent.2020-yildan IV-chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. Oʻzbekiston Liberal-demokratik partiyasi aʼzosi.

Biografiyasi
------------

Xudayberdiev Zafar Raximovich 1968-yil Namangan viloyati Norin tumanida tavallud topgan. Zafar Xudayberdiyev 1992-yil Toshkent davlat agrar universiteti hamda
1997-yil Toshkent davlat universiteti,2002-yil Davlat va jamiyat qurilishi akademiyasi, iqtisodchi, O‘zbekiston Respublikasi Prezidenti huzuridagi Davlat va jamiyat qurilishi akademiyasini tamomlagan oliy maʼlumotga ega boʻlgan holda tamomlagan.2020-yilda IV-chaqiriq O‘zbekiston Respublikasi Oliy Majlisi Qonunchilik palatasi deputati etib saylangan. Oʻzbekiston Liberal-demokratik partiyasi aʼzosi. Zafar Xudayberdiev O‘zbekiston Respublikasi Oliy Majlisi Qonunchilik palatasining Innovatsion rivojlanish, axborot siyosati va axborot texnologiyalari qo‘mitasi aʼzosi.Zafar Xudayberdiev iqtisodiyot fanlari doktori 54-Norin saylov okrugi (Namangan viloyati, Norin va Uychi tumanlari)dan Oliy Majlis Qonunchilik palatasi deputati etib saylangan. Zafar Xudayberdiev Fuqarolik jamiyati shakllanishini monitoring qilish mustaqil institutining Namangan viloyati hududiy boʻlinmasi rahbarida faoliyat olib boradi.
O`zbekiston Respublikasi Oliy Majlisi Qonunchilik palatasi deputati, Tadbirkorlar va ishbilarmonlar harakati aʼzosi. Zafar Xudayberdiyev Mustaqil Davlatlar Hamdo‘stligi Parlamentlararo Assambleyasining 30 yilligi munosabati bilan „MDH PA 30 yil" yubiley medali va esdalik nishoni bilan taqdirlangan.

Manbalar
--------

1. ↑  „ХУДАЙБЕРДИЕВ ЗАФАР РАХИМОВИЧ" (Ru).  deputat.gov.uz. Qaraldi: 26-iyun 2023-yil.
2. ↑  „Депутаты". *parliament.gov.uz*. 7-yanvar 2022-yilda asl nusxadan arxivlandi. Qaraldi: 26-iyun 2023-yil.
**Guljahon Umirzoqovna Jumanazarova** (1980-yil 21-dekabr, Baxmal tumani, Jizzax viloyati, Oʻzbekiston SSR) — oʻzbekistonlik olima, filologiya fanlari doktori, professor.

Biografiyasi
------------

Guljahon Jumanazarova 1980-yil 21-dekabr Baxmal tumanida tugʻilgan. 1998—2004-yillarda Jizzax davlat pedagogika instituti oʻzbek tili va adabiyoti fakultetida bakalavr, 2004—2006-yillarda shu institutning oʻzbek tili yoʻnalishi boʻyicha magistratura, 2007—2009-yillarda oʻzbek tili yoʻnalishi boʻyicha aspiranturasida tahsil olgan. 2001—2004-yillarda ushbu institutning boshlangʻich taʼlim til va adabiyoti kafedrasi laboranti, 2005—2006-yillarda boshlangʻich taʼlim uslubiyati kafedrasi oʻqituvchisi, 2009—2010-yillarda kafedra katta oʻqituvchisi, 2010—2017-yillarda shu kafedra dotsenti vazifasini bajaruvchi, 2017—2018-yillarda boshlangʻich taʼlim metodikasi kafedrasi mudiri vazifasida ishlagan. 2018-yildan boshlangʻich taʼlim nazariyasi va amaliyoti kafedrasi mudiri.

### Ilmiy faoliyati

2008-yilda „Shirin bilan Shakar" dostonining lugʻaviy va lingvopoetik xususiyatlari (Fozil Yoʻldosh oʻgʻli varianti asosida) mavzusida nomzodlik dissertatsiyasini, 2017-yilda Alisher Navoiy nomidagi Toshkent davlat o‘zbek tili va adabiyoti universitetida „Fozil Yo‘ldosh o‘g‘li dostonlari tilining lingvopoetikasi (leksik-semantik, lingvostilistik va lingvostatistik tahlil)" mavzusida doktrorlik dissertatsiyasini himoya qilib, filologiya fanlari doktori (DSc) ilmiy darajasini olgan. 2019-yil 26-dekabrda dotsent ilmiy unvoni berilgan. 200 ta ilmiy ishlar, jumladan 10 ta tadqiqot-lug‘at, 3 ta izohli lug‘at, 1 ta elektron lug‘at, 12 ta monografiya 3 ta o‘quv qo‘llanma, 6 ta risola muallifi.

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.
2. 1 2  „OLIMALAR KLUBI".

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Mehtar Anbar madrasasi (Attor madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda madrasada Mehtar Anbar nomli mehmonxona faoliyat koʻrsatmoqda.

Tarixi
------

Madrasa 1870-yillarda Buxoro amirligi poytaxtining Mehtar Anbar guzarida, oʻzbek hukmdori Muzaffarxon (1860–1885) hukmronligi davrida bunyod etilgan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

Hozirda inshootda Mehtar Anbar nomli mehmonxona oʻz faoliyatini olib boryapti.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Koʻkaldosh MFYga qarashli Bahouddin Naqshband nomidagi koʻchada joylashgan.

Meʼmorchiligi
-------------

Madrasa inshooti pishiq gʻishtdan 2 qavatli qilib qurilgan, 22 ta hujradan iborat.

Manbalar
--------

1. 1 2 3  „Моддий маданий мероснинг кўчмас мулк объектлари миллий рўйхатини тасдиқлаш тўғрисида Ўзбекистон Республикаси Вазирлар Маҳкамасининг 846-сон 04.10.2019 й. қарори". *Lex.uz*. Qaraldi: 9-aprel 2021-yil.
2. 1 2  „Медресе Мехтар Анбар (Аттор)". *Rusrav.uz*. Qaraldi: 9-aprel 2021-yil.
3. ↑  „Гостиница «Мехтар Амбар» (Hotel Mekhtar Ambar)". *Doloreshotels.uz*. Qaraldi: 9-aprel 2021-yil.
4. ↑  Jumanazar A.*. Buxoro taʼlim tizimi tarixi*, 2017 — 332—333 bet.

Havolalar
---------

Ushbu maqolani tinglang (1 daqiqa)noicon
Spoken Wikipedia iconBu audiofayl ushbu maqolaning 17-iyul, 2022-yil(2022-07-17)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)

Adabiyotlar
-----------

* Jumanazar A.*. Buxoro taʼlim tizimi tarixi*. Toshkent: Akademnashr, 2017 — 592 bet. ISBN 978-9943-4728-2-2.
**Doniyor Eshboyevich Toshtemirov** (1973-yil 12-mart, Baxmal tumani, Jizzax viloyati, Oʻzbekiston SSR) — oʻzbekistonlik olim, pedagogika fanlari nomzodi (2012), dotsent (2016).

Biografiyasi
------------

Doniyor Toshtemirov 1973-yil 12-mart Jizzax viloyati, Baxmal tumanida tugʻilgan. 1996-yilda Guliston davlat universitetini fizika va informatika oʻqituvchisi mutaxassisligi boʻyicha tugatgan. 2000—2004-yillarda Guliston davlat universiteti axborot-tahlil boʻlimi boshligʻi, 2004—2020-yillarda Guliston davlat universiteti fizika-matematika fakulteti katta oʻqituvchisi, dotsent, kafedra mudiri, fakultet dekani lavozimida ishlagan. 2020-yildan Guliston davlat universiteti „Pedagogika" kafedrasi mudiri.

### Ilmiy faoliyati

Doniyor Toshtemirov 1996—1999-yillarda Guliston davlat universiteti aspiranturasida tahsil olgan. 2012-yilda „Kasb-hunar kollejlarida informatikani oʻqitish uchun taʼlim portali yaratish va undan foydalanish metodikasi" mavzusida nomzodlik dissertasiyasini himoya qilgan va 2016-yilda taʼlim-tarbiya nazariyasi va metodikasi ixtisosligi boʻyicha dotsent ilmiy unvoni berilgan. 200 dan ziyod ilmiy ishlar, shu jumladan 2 ta monografiya, 1 ta darslik, 3 ta oʻquv qoʻllanma, 30 dan ortiq uslubiy qoʻllanmalar muallifi.

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
Erkak tomonidan irrumatsiya qilinayotgan ayol tasviri
**Irrumatsiya** (lotincha: *irrumatio;* inglizcha jargonda **face-fucking**) oʻgzaki jinsiy aloqaning bir turi boʻlib, unda bir sherik boshqasining jinsiy olatini ogʻzi yordamida qoniqtiradi. Minetdan farqli oʻlaroq, irrumatsiyada jinsiy olatni ogʻziga olgan partnyor faol hisoblanadi. Kengaytma sifatida *irrumatio* jinsiy olatni sherikning sonlari orasiga ishqalash kabi seksual texnikaga ham tegishli boʻlishi mumkin.

Qadimgi Rim jinsiy lugʻatida *irrumatio* soʻzi zoʻrlashning oʻgizga aloqador turi (*os impurum*)ni ifodalab, erkak jinsiy olatini boshqa birovning, asosan boshqa erkakning ogʻziga solib qoʻyishga ishora qiladi.

Qusishga irrumatisiya bilan majburlash baʼzi onlayn pornografik filmlarda mavjud.

Yana qarang
-----------

* Minet
* Odobsizlik (lotinlarda)
* Intermammar seks
* Boʻyindagi marjonlar

Manbalar
--------

1. ↑  „irrumatio in Sex-Lexis". Qaraldi: 7-iyul 2009-yil.
2. ↑  Amy Richlin, „The Meaning of irrumare in Catullus and Martial", Classical Philology 76.1 (1981) 40-46.
3. ↑  „"Emetophilia"". Qaraldi: 7-iyul 2020-yil.

Adabiyotlar
-----------

* Legman, G. *Oragenitalism : Oral Techniques in Genital Excitation*. New York, Julian Press, 1969.


|  |  |  |  |
| --- | --- | --- | --- |
| 

| * k
* m
* t

Seksual pozalar |
| --- |
|  |
| 
* 69
* Doggy style
* Intermammar seks
* Missionercha
	+ Jinsiy aloqani moslashtirish texnikasi
	+ Payldrayver
* Qaychi uslubi
* Qoshiqsimon
* 2 ga 1 jinsiy aloqa
* Ayol tepada
	+ Lateral jinsiy aloqa holati
 |

 |



|  |  |
| --- | --- |
| Seksuallik | *Seksuallikka oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Kirill Vasilevich Struve** (1835-yil — 1907-yil 25-iyun) — rus astronomi va diplomati, Pulkovo rasadxonasi asoschisining oʻgʻli.

Biografiyasi
------------

Kirill Struve 1835-yilda tavallud topgan.

U uyda taʼlim olgan. Otasi uni matematika va chet tillaridan tayyorlagan. U Sankt-Peterburg universitetiga oʻqishga kirdi va uni 1856-yilda matematika fanlari toifasi boʻyicha nomzodlik unvoni bilan tugatdi. Astronomiya kafedrasida talabalarning „Geografik xaritalar proyeksiyalarining har xil turlarini tushuntirib bering va ularning nisbiy afzalliklari va kamchiliklarini koʻrsating" mavzusidagi tanlov ishlari uchun oltin medal bilan taqdirlandi.

Universitetni tamomlagach, bir yarim yil xorijda boʻldi. Akasi O. V. Struvening tavsiyasiga koʻra, u 1858-yil may oyida Buxoro va Xiva xonliklariga borgan polkovnik graf Nikolay Pavlovich Ignatiyev (1832—1908) qoʻmondonligidagi harbiy diplomatik missiyaga astronom sifatida jalb qilingan.

U topshiriq bilan Orenburgdan Orol dengizining shimoli-gʻarbiy qirgʻogʻi boʻylab uning janubiy nuqtasi — Qoʻngʻirotga yoʻl oldi. Kasallik tufayli Xiva va Buxoroga yetib bormadi — kech kuzda uyiga Pulkovo rasadxonasiga qaytdi.

 Mariya Nikolaevna Struve1892—1905-yillarda Niderlandiyadagi elchi boʻlgan. 1905-yilda nafaqaga chiqdi.

Vafoti
------

U 1907-yil 25-iyunda vafot etdi. U Visbadendagi rus pravoslav qabristoniga dafn etilgan.

Oilasi
------

**Xotini** — **Mariya Nikolaevna Annenkova** (18.08.1842 — 08.08.1889) uning uchta ilmiy koʻrgazmada namoyish etilgan. 1868-yilda Imperator Badiiy Akademiyasining faxriy aʼzosi etib saylandi. Diplomatik uchrashuvlarda eriga hamroh boʻlgan Mariya Nikolaevna hamma joyda jamiyatning elita qismining markaziga aylandi va qanday qilib umumbashariy hurmat va hurmatga sazovor boʻlishni bilardi. Eri bilan Tokio va Vashingtonda boʻlganida u mahalliy jamiyatlarda taniqli shaxs boʻlgan, uning saloniga koʻplab rasmiylar, taniqli diplomatlar va siyosatchilar, rossiyalik sayohatchilar tashrif buyurishgan. 1885-yilda sogʻligʻi sababli u Yevropaga ketishga majbur boʻldi. U 1889-yilning yozida Sankt-Peterburg yaqinida sil kasalligidan vafot etdi.

Manbalar
--------

1. ↑  TsGIA SPb. f.19. op.126. d.1689. s. 109. Metricheskie knigi pravoslavnix serkvey za granitsey.
2. ↑  „СТРУВЕ Кирилл Васильевич (Карл Вильгельмович)". 19-fevral 2014-yilda asl nusxadan arxivlandi. Qaraldi: 16-iyul 2013-yil.
3. ↑  „Поездка по Восточному Тарбагатаю летом 1864 года Карла Струве и Григория Потанина". 21-sentabr 2013-yilda asl nusxadan arxivlandi. Qaraldi: 28-avgust 2016-yil.
4. ↑  „International Conference Held at Washington for the Purpose of Fixing a Prime Meridian and a Universal Day. October, 1884. Protocols of the proceedings.".  Project Gutenberg. 11-sentabr 2015-yilda asl nusxadan arxivlandi. Qaraldi: 30-noyabr 2012-yil.

Loyiha ramziLoyiha ramzi Rodovid'da ushbu shaxsning nasl-nasab shajarasi bor ***Kirill Struve***
Sheriklardan biri ikkinchisini koʻtarib olgan holda jinsiy aloqada dominantlikni qoʻlga olgan holati
**Ekiben** (yaponcha: *駅弁*?) deb seks davomida kishi sherigini koʻtarib olgan pozada jinsiy aloqa qilishiga aytiladi.

Etimologiyasi
-------------

Ushbu jinsiy poza stansiyalar yoki sport tadbirlari atrofidagi doʻkonlarda sotiluvchi oziq-ovqat bilan toʻldirilgan quti — *ekiben* sharafiga nomlangan. Bu atama birinchi marta yaponiyalik aktyor Chocoball Mukai tomonidan qoʻllanilgan.

Yana qarang
-----------

* Bukkake
* Pornografiya (Yaponiya)

Manbalar
--------

1. ↑  „ekiben".  [JSlang]. 5-fevral 2023-yilda asl nusxadan arxivlandi. Qaraldi: 2-oktabr 2011-yil.
2. ↑
3. ↑  „Who needs a gym when you have Chocoball's 'station bento' sexercise workout?".  [JapanAddicted] (17-aprel 2008-yil). 24-aprel 2008-yilda asl nusxadan arxivlandi. Qaraldi: 25-oktabr 2008-yil.

|  |  |
| --- | --- |
| Seksuallik | *Seksuallikka oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Odiljon Egamberdiyevich Ziyodullayev** (1979-yil 1-fevral, Baxmal tumani, Jizzax viloyati, Oʻzbekiston SSR) — oʻzbekistonlik olim, kimyo fanlari doktori, professor.

Biografiyasi
------------

Odiljon Ziyodullayev 1979-yil 1-fevral Baxmal tumani ishchilar oilasida tugʻilgan. 2000-yilda Samarqand davlat universiteti kimyo
fakultetini bakalavriatini, 2003-yilda Oʻzbekiston Milliy universiteti „Neft va tabiiy gaz kimyosi" mutaxassisligi boʻyicha magistraturani tamomlagan. 2003—2006-yillarda Oʻzbekiston Milliy universitetida „Organik kimyo" ixtisosligi boʻyicha aspiranturada taʼlim olgan. 2006—2011 yillarda Oʻzbekiston Milliy universiteti kimyo fakultetida muhandis-texnik, 2011—2012-yillarda Toshkent kimyo-texnologiya instituti neft va gazni qayta ishlash kimyoviy texnologiyasi kafedrasi assistenti, 2012-yilda shu institutning Yoqilgʻi va organik birikmalar kimyoviy texnologiyasi fakulteti maʼnaviy-maʼrifiy ishlar boʻyicha dekan oʻrinbosari, 2012—2017-yillarda Toshkent kimyo-texnologiya instituti „Neft va gazni qayta ishlash kimyoviy texnologiyasi" kafedrasi mudiri, 2017-yilda Oʻzbekiston Milliy universiteti ilmiy va ilmiy-pedagogik kadrlar tayyorlash boʻlimi boshligʻi, 2017—2019-yillarda Chirchiq davlat pedagogika instituti oʻquv va ilmiy ishlar boʻyicha prorektori, 2019—2022-yillarda Chirchiq davlat pedagogika instituti ilmiy ishlar va innovatsiyalar boʻyicha prorektori lavozimida faoliyat olib borgan. 2022-yildan Chirchiq davlat pedagogika universiteti ilmiy ishlar va innovatsiyalar boʻyicha prorektori.

### Ilmiy faoliyati

Odiljon Ziyodullayev 2011-yilda Organik moddalar texnologiyasi ixtisosligi boʻyicha kimyo fanlari nomzodi, 2016-yilda Organik kimyo ixtisosligi boʻyicha kimyo fanlari doktori ilmiy darajasini olgan. 2016-yilda dotsent ilmiy unvoni berilgan. „Neft-gaz kimyosi va fizikasi" (2014), „Neft-gazni qayta ishlash texnologiyasi" (2016) nomli darsliklar, „Neft va gazni qayta ishlash texnologiyasi" (2013), „Neft va gazni qayta ishlash korxonalari jihozlari va loyihalash asoslari" (2014), „Neft-gaz kimyosi va fizikasi" (2015) nomli oʻquv qoʻllanmalari, „Atsetilen spirtlari: olinishi, xossalari, qoʻllanilishi" (2017) nomli monografiya muallifi.

Mukofotlari
-----------

* „Oʻzbekiston Respublikasi Mustaqilligining 30 yilligi" esdalik nishoni (2021).

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Bladenhorst qal’asi** (nemischa:) — Castrop-Rauxel shahridagi Bladenhorst tumanidagi xandaq bilan oʻralgan qal’a.

Tarixi
------

 Koʻprik va darvoza
Qal’a birinchi marta 1266-yilda tilga olingan. Bir paytlar bu yerda ritsarlar fon Blamxurst yashagan boʻlsa, XIV-asr boshlarida fon Dyungelenlar oilasi yashagan. 1338-yilda Ryotger fon Dyungelen Kleves graflariga egalik qiladi. Qal’a urush paytida Ryotger tomonidan ishlatilishi mumkin edi. 1496-yilda nikoh natijasida qal’a Filipp fon Virmundtga († 1528), 1624-yildan 1881-yilgacha uni meros qilib olgan Romberglarga oʻtadi.

Zavod dastlab toʻrtta qanotdan iborat edi. Darvoza butun qal’aning eng qadimgi qismi boʻlib, ibodatxona 1332-yilda qurilgan. Uygʻonish qal’asi 1530-yildan 1584-yilgacha qayta qurilgan. Qal’a xususiy mulk boʻlib, jamoat sayohatlari yoki tashriflar uchun yopiq hisoblanadi.

2006-yil 16-fevralda Gʻarbiy jamgʻarma banki qal’aning egasi boʻladi. Uch yillik majburiy boshqaruvdan soʻng u uni auktsionda 800 000 evroga sotib oladi. Bu miqdor 1,4 million dollarlik minimal taklifning 70 foiziga toʻgʻri keladi. Savings Bank West esa binoga katta miqdorda sarmoya kiritgani uchun qoʻshimcha haq oladi.

2007-yil yanvar oyida qal’a Gʻarbiy jamgʻarma bankidan sotib olgan dortmundlik xususiy shaxsning mulkiga oʻtadi.

Lavozim
-------

Qal’a botqoqli hududda joylashgan. XIX-asrda yaqin atrofda yuk tashish kanali qurilgan. Manzil: Westring 346, 44579, Castrop-Rauxel

Adabiyotlar
-----------

* Karl Xoken: *Schloß Bladenhorst va Hinterlassenschaft.* Herausgegeben vom Kulturamt der Stadt Castrop-Rauxel, 1963-yil.
* Ferdinand Shmidt: *Schloss Bladenhorst.* *besitzfolge.* In: *Der Marker.* Nr. 1, 1951-yil.
* Wolfram Shmidt: *Vo sich Vergangenheit, Gegenwart and Zukunft begegnen.* *Wasserschloss Bladenhorst — Denkmal der Stadt Castrop-Rauxel kulturhistorisches.* 2. Auflage, Wulff Druck & Verlag, Dortmund 2009-yil.

Havolalar
---------

* Arxivnaya kopiya -da arxivlangan
* Arxivnaya kopiya
**Arnasoy tumani** — Jizzax viloyatidagi tuman, 1975-yil 26-noyabrda tashkil etilgan. Shimoliy va shimoli-gʻarbda Forish, janubida Zafarobod, janubi-sharqda Paxtakor, sharqda Doʻstlik, shimoli-sharqda Mirzachoʻl tumanlari bilan chegaradosh. Maydoni 1.23 ming km². Aholisi 145000 mingdan ortiq kishi (2022). Arnasoy tumanida 6 Qishloq fuqarolari yigʻini (Doʻstlik, Zarafshon, Usmon Yusupov, Choʻlquvar, Yangiboʻston, Gʻalaba) bor. Markazi — Gʻoliblar shahri. Tabiati. Tuman relefi asosan te-kislik va pasttekisliklardan iborat. Yer yuzasi shimoliy va shimoli-gʻarbdan janubiy va janubi-sharqqa tomon asta-sekin koʻtarila boradi. Iqlimi keskin kontinental. Yanvarning oʻrtacha temperaturasi — G, — 5°, iyul-niki 30° gacha. Yiliga oʻrtacha 150 — 300 mm yogʻin tushadi. Arnasoy tumanining shimoliy qismida Aydar koʻli joylashgan. Tuprogʻi aso-san boʻz-qoʻngʻir tuproq, shimoli-sharqiy qismida qisman shoʻrxoklar bor. Tumanning choʻl joylarida chala butalar, sak-sovul, efemer va efemeroidlar oʻsadi. Kemiruvchilardan qoʻshoyoq, yumronqoziq, quyon; sudralib yuruvchilardan kaltake-sak, ilonlar; yirtqichlardan boʻri, tulki, boʻrsiq; hasharotlardan chayon, falanga; qushlardan toʻrgʻay, soʻfitoʻrgʻay, boyoʻgʻli yashaydi. Arnasoy tumani hududida Arnasoy davlat ornitologiya buyurtma hududi tashkil etilgan. Aholisi: asosan, oʻzbeklar; shuning-dek rus, qozoq, tojik, tatar va boshqa millat vakillari ham yashaydi. Aholi zichligi 1 km²ga oʻrtacha 90 kishi. Xoʻjaligi. Arnasoy tumani xoʻjaliklari paxtachilik, gʻallachilik, polizchilik, chorvachilik, baliqchilikka ixtisoslashgan. Paxta tozalash zavodi, 5 paxta tayyorlash punkti bor. Arnasoy tumanida 7 jamoa xoʻjaligi, 11 tokchilik xoʻjaligi mavjud. 20 ming ga yerga paxta, 5 ming ga yerga gʻalla, qariyb 1000 ga yerga sabzavot ekiladi; tokzor va bogʻlar 1000 ga ni tashkil qiladi.1996/97 oʻquv yilida 11 umumiy taʼ-lim maktabida 4 mingdan ziyod oʻquvchi taʼlim oldi. 60 bolalar bogʻchasida qariyb 21000 bola tarbiyalanmoqda. 4 klub, 6 madaniyat markazi, 10 kutubxo-na, 3 kasalxona, 2 ambulatoriya boʻlib, 90 vrach, 150 dan ziyod oʻrta maʼlumotli tib-biy xodim ishlaydi. „Arnasoy tongi" tuman gazetasi 1977-yildan chiqadi.

Manbalar
--------

1. ↑  "Arnasoy tumani" *OʻzME*. A-harfi[*sayt ishlamaydi*] Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |  |  |  |  |  |  |
| --- | --- | --- | --- | --- | --- | --- | --- |
| 

| * k
* m
* t

Jizzax viloyati |
| --- |
|  |
| 
Markazi: **Jizzax** |
|  |
| Tuman va markazlari | 
* **Arnasoy tumani** (Gʻoliblar)
* **Baxmal tumani** (Oʻsmat)
* **Gʻallaorol tumani** (Gʻallaorol)
* **Sharof Rashidov tumani** (Uchtepa)
* **Doʻstlik tumani** (Doʻstlik)
* **Zomin tumani** (Zomin)
* **Zarbdor tumani** (Zarbdor)
* **Zafarobod tumani** (Zafarobod)
* **Mirzachoʻl tumani** (Gagarin)
* **Paxtakor tumani** (Paxtakor)
* **Forish tumani** (Bogʻdon)
* **Yangiobod tumani** (Balandchaqir)
 | 
 |

 |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Muhammad ibn Makkiy ibn Muhammad ibn Zuroʻ ibn Horun ibn Zuroʻ al-Kushmayahaniy** (hijriy 389-yil (milodiy 998-yil)da vafot etgan) — butun Sharq va G‘arbda o‘zining „*al-Jomiʼ*" kitobi bilan shuhrat qozongan yirik adib bo‘lgan. Chunki Muhammad al-Kushmayahaniy Xurosonda unga tayanib oliy isnod rivoyat qilganlarning oxirgisi edi. U faqih, adib, taqvodor va zohid bir inson bo‘lgan. U ilm izlab Hijoz va Iroqqa borgan, ko‘plab mashhur shayxlardan saboq olgan. Firabr, Marv, Saraxs, Ray, Bag‘dod, Kufa, Makka kabi shaharlarda ustozlardan hadislar eshitgan. U ulamolardan, ulamolar ham undan hadis rivoyat qilganlar.

Asari
-----

* „*Rasoil*" („*Risolalar*").

Manbalar
--------

1. ↑  Z. Munavvarov va boshqalar*. Ренессанс олимлари қомуси* (oʻzbekcha, inglizcha va arabcha), 2021-yil — 129 bet. ISBN 978-9943-7557-7-2.

  

|  |  |
| --- | --- |
|  | Ushbu maqolada Renessans olimlari qomusi maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Lojuvard sohili** (fransuzcha: *Côte d'Azur*), Fransiya Rivyerasi — Fransiyaning Oʻrta dengiz boʻyidagi togʻli sohil qismi. Sharqda Italiya chegarasidan gʻarbda Fréjus qoʻltigʻigacha davom etgan. Shim.dan Dengiz boʻyi Alp togʻlari bilan toʻsilgan. Qirgʻoqdari qoyali, manzarali qoʻltiq koʻp. Yozi issiq, quruq; qishi yumshoq, serquyosh. Iyulningoʻrtacha temperaturasi 22—23°, yanvarniki 7°. Oʻsimlik dunyosiga boy. Lojuvard sohili yirik kurort rayon boʻlib, bogʻ koʻp. Sohilda mehmonxona, pansionat, xususiy villalar qurilgan. Bogʻdorchilik, tokchilik, gulchilik rivojlangan. Asosiy kurortlari: Nice, Cannes, Menton va boshqa Lojuvard sohilida Monako davlati joylashgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Murrey Marri** — Avstraliyadagi eng katta dare. Uz. 2570 km, havzasining maydoni 1057 ming km². Avstraliya Alp togʻlaridan boshlanib, Hind okeanining Aleksandrina qoʻltiqlagunasiga kuyiladi. Koʻp qismi tekislikdan, muhim qishloq xoʻjaligi rayonidan oqib oʻtadi. Asosiy irmoklari: Darling va Marrambiji. Qor va yomgʻir suvidan toʻyinadi. Bahor va yozda toʻlib oqadi, qishda sayozlashib qoladi. Oʻrtacha suv sarfi 390 m³/sek. oʻrtacha yillik oqim 10,5 km3 (materikdaengsersuvdaryo). Sugʻorishda foydalaniladi. Quyilish joyidan Olberi shahrigacha kema qatnaydi. M. va uning irmoklarida suv omborlari, GESlar qurilgan. Baliq ovlanadi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Irina Vladimirovna Petelyayeva** (1959-yil 28-yanvarda Oʻzbekiston SSR, Surxondaryo viloyati Denov shahrida tugʻilgan) — rossiyalik siyosatchi, Kareliya Respublikasi Qonunchilik majlisining ikkinchi (1998—2002), uchinchi (2002—2006), beshinchi (2011-yildan 2016-yilgacha) va oltinchi (2016-yildan) deputati, 2011—2016-yillarda vitse-spiker lavozimida ishlagan. 2016-yil aprel oyidan — 6-chaqiriq Rossiya Federatsiyasi Davlat Dumasi deputati.

Biografiyasi
------------

1981-yilda Petrozavodsk davlat universitetining fizika-matematika fakultetini matematika, matematika oʻqituvchisi mutaxassisligi boʻyicha tamomlagan. 1981—1989-yillarda matematika oʻqituvchisi, 1989—1991-yillarda direktorning oʻquv ishlari boʻyicha oʻrinbosari lavozimlarida ishlagan. 1991-yilda Petrozavodskdagi 46-sonli maktabda u direktor lavozimi uchun respublika amaliyotidagi birinchi va yagona saylovda gʻolib chiqgan.

Siyosiy faoliyati
-----------------

1996-yilda u Petrograd Sovetiga, 1998-yilda esa Kareliya Respublikasi Qonunchilik Assambleyasi palatasiga saylangan, ijtimoiy siyosat qoʻmitasi raisining oʻrinbosari lavozimini egallagan.

### Kareliya partiyasida

1999-yil oktyabr oyida u Yabloko partiyasining Kareliya boʻlimiga aʼzo boʻlgan. 2002-yilda Petelyayeva partiya boʻlimi rahbariyati ichida boshlangan mojaroning asosiy shaxslaridan biriga aylangan, natijada u boʻlajak saylov kampaniyasida rasmiy madadni qoʻldan boy bergan. Aprel oyida Petelyayeva 11,34% ovoz olib, Petrozavodsk meri saylovida ikkinchi oʻrinni egallagan (shunday qilib u shahar maʼmuriyati rahbari vazifasini bajaruvchi Andrey Demin va Kareliya „Yabloko" rahbari Aleksandr Chazhengin oʻzib ketishga muvaffaq boʻlgan), shuningdek shaharning Lososinskiy bir mandatli okrugida 34,43% ovoz olib, Qonunchilik Assambleyasining yangi tarkibiga kirishga muvaffaq boʻlgan.

2003-yil avgust oyida partiyadosh biznesmen Vasiliy Popovning koʻmagida va federal rahbariyat bilan kelishilgan holda Petelyayeva Yabloko mintaqaviy boʻlimining yangi rahbari etib saylangan. Dekabr oyida boʻlib oʻtgan Davlat Dumasiga saylovlarda u Kareliyaning okrugida uning vakili boʻlgan, ammo „Yagona Rossiya" partiyasi vakili Valentina Pivnenkoga yutqazib, yana ikkinchi oʻrinni egallagan(17,49%). 2006-yilda Kareliyalik „Yabloko" Petelyayeva boshchiligida Petrozavodsk rahbarining toʻgʻridan-toʻgʻri saylovlarini bekor qilishga qarshi kampaniyani boshlagan, bu „Yagona Rossiya" partiyasi vakillari tomonidan taklif qilingan, ammo oʻsha yilning oktyabr oyida boʻlib oʻtgan saylovlarda, oxir-oqibat shaharning hozirgi meriga yutqazgan.

Manbalar
--------

1. ↑
2. ↑
3. ↑
4. ↑
5. ↑
6. ↑